160 J. P. J. RAVN. 
Dimensioner. Da vort Telt var opstillet i Deltaet, maatte vi hurtig 
flytte det op paa højere liggende Terræn; Vandet naaede dog ikke 
hen til det Sted, hvor det havde staaet. Ved Middagstid den følgende 
Dag styrtede to Gange — med 5 Minutters Mellemrum — atter Partier 
af Ismuren ned, men den efterfølgende Vandmasse var dog ikke saa 
betydelig som om Natten. 
En paatænkt Udflugt ind i Ata-Dalen tillod Tiden desværre ikke. 
Men fra det tidligere omtalte Punkt paa 650 m’s Højde, hvor jeg 
fandt de allerøverste sorte Skifere, havde jeg en glimrende Udsigt 
over en Del af Dalen. Indenfor den forholdsvis smalle Kløft, hvori- 
gennem Elven naar ud til sin Erosionskegle, breder Dalen sig meget 
stærkt. Dens Sider er gennemfurede af talrige Kløfter, saa at hele 
Terrænet bliver meget uvejsomt. Paa Østsiden ses de sædvanlige, 
sort- og hvidstribede Sedimenter, hvis Lag tydelig falder indad 1. 
Landet. Næsten hele Dalen er dækket af en i hvert Fald tilsyne- 
ladende frodig Vegetation. Den bøjer temmelig hurtig mod Øst, og 
Fjældene nordfor den var foroven dækkede af Is og Sne. 
Den 15. Juli forlod vi Ata for at sejle til Alianatunguak, hvor vi 
agtede at undersøge den derværende Sandsten med forsteningsførende ~ 
Konkretioner. En haard Sydost tvang os imidlertid til at gaa i Land 
ved Nik, hvor vi i Storm og Regn maatte vente til næste Morgen, 
da Vejret havde bedret sig noget. Vi fortsatte da Farten, men da 
Søen endnu var for voldsom, maatte vi opgive at gaa i Land ved 
Alianatunguak. Samme Dags Eftermiddag ankom vi til Nugssuak, 
hvor vi af forskellige Aarsager maatte forblive et Par Dage. 
4. Nordøstkysten af Nugssuak-Halve. 
Den 17. Juli sejlede vi videre til Niakornat. Kysten paa Nugs- 
suak-Halvøs Vestside er forholdsvis lav og dannes af talrige mod 
NV. hældende Basaltbænke, der overlejres af et tykkere eller tyndere 
Morænedække. Halvøens Nordvestkyst bestaar nederst af en lav 
sammenhængende Fod af Basalt, ligeledes overlejret af Moræne. Mange 
Steder ligger der paa Grænsen mellem Basalt og Moræne en næsten 
sluttet Række af større Blokke, der øjensynlig danner en ,,Brolæg- 
ning" paa Basaltens Overflade. 
Paa Grund af stærk Østenvind og temmelig krap Sø maatte vi 
i nogen Tid søge Læ bag den vestlige Odde ved Kanisut. Vi benyt- 
tede Lejligheden til at samle Bjergartsprøver og Zeolither m. m. — 
Kysten østfor Kanisut bestaar atter af Basalt, der dels danner stærkt 
mod Vest hældende Bænke, dels meget stejle og høje Klipper. Øst- 
for Iterdlak og helt hen til Niakornat ses meget stejle, uregelmæssige 
Klipper af Basalttuf. 
